2. ลักษณะการประกอบธุรกิจ

บริษัท แอล.พี.เอ็น.ดีเวลลอปเมนท์ จำกัด (มหาชน) พัฒนาอสังหาริมทรัพย์ ในรูปแบบการขาย
และการให้เช่าเริ่มจากการหาทำเลที่เหมาะสม กำหนดรูปแบบการพัฒนากลุ่มเป้าหมาย ราคา
แนวทางการตลาด การขาย
บริหารด้านการก่อสร้างในลักษณะประสานงานควบคุมให้เป็นไปตามแนวทาง จดทะเบียนอาคารชุด
นิติบุคคลอาคารชุด โอนกรรมสิทธิ์ และบริหารอาคารในเบื้องต้น ตามพระราชบัญญัติ
นิติบุคคลอาคารชุดที่กำหนดให้เจ้าของโครงการต้องดำเนินการ โดยบริษัทฯ ได้จัดตั้ง บริษัท ลุมพินี
พรอพเพอร์ตี้ มาเนจเมนท์ จำกัด ให้เป็นผู้รับผิดชอบงานบริหารอาคารในเบื้องต้น รวมถึง
การเสนอตัวเข้าบริหารในปีต่อไปของทุกอาคารด้วย

สำหรับ บริษัท พรสันติ จำกัด เป็นบริษัทที่ บริษัท แอล.พี.เอ็น.ดีเวลลอปเมนท์ จำกัด (มหาชน)
เคยเข้ารับบริหารโครงการให้เมื่อปี 2536 และได้เข้าควบรวมบริษัทฯ
เข้ามาเป็นบริษัทย่อยในเวลาต่อมา

2.1 ความเป็นมา

รายละเอียดทั่วไปของ บริษัท แอล.พี.เอ็น.ดีเวลลอปเมนท์ จำกัด (มหาชน)

กลุ่มผู้เริ่มจัดตั้งบริษัท

บริษัท แอล.พี.เอ็น.ดีเวลลอปเมนท์ จำกัด ได้จดทะเบียนก่อตั้งขึ้นเมื่อวันที่ 21 มิถุนายน 2532
โดยเริ่มจากการรวมกลุ่มของผู้ก่อตั้ง 3 กลุ่ม คือ 1. กลุ่ม นายธีรชัย ปัญจทรัพย์ 2. กลุ่ม
นายสุเมธ เตชะไกรศรี 3. กลุ่ม นายศิริชัย เจริญศักดิ์วัฒนา ด้วยเงินทุนจดทะเบียน 50 ล้านบาท
เพื่อวัตถุประสงค์ในการดำเนินธุรกิจด้านพัฒนา -อสังหาริมทรัพย์ โดยมีนายจำลอง
รัตนกุลเสรีเริงฤทธิ์ เป็นประธานกรรมการและมีคณะกรรมการรวม 12 ท่านแรก มีรายชื่อดังต่อไป

รายชื่อคณะกรรมการแรกเริ่ม

1 นายจำลอง รัตนกุลเสรีเริงฤทธิ์

2 นายธีรชัย ปัญจทรัพย์

3 นายทิฆัมพร เปล่งศรีสุข

4 นายพิเชษฐ ศุภกิจจานุสันติ์

5 นายสุเมธ เตชะไกรศรี

6 นายคัมภีร์ จองธุระกิจ

7 นางยุพา เตชะไกรศรี

8 นายสวัสดิ์ ฐปนางกูร

9 นางจงจิตต์ ฐปนางกูร

10 นายศิริชัย เจริญศักดิ์วัฒนา

11 นางสาววิมลรัตน์ เจริญศักดิ์วัฒนา

12 นายสมพงษ์ ดาวพิเศษ

ในระยะแรกบริษัทได้ดำเนินธุรกิจพัฒนาอาคารสำนักงานเป็นหลัก โดยพัฒนาโครงการลุมพินี
ทาวเวอร์ซึ่งปัจจุบันเป็นที่ตั้งสำนักงานใหญ่เป็นโครงการแรก จากผลงานดังกล่าว
บริษัทได้ประสบความสำเร็จมาด้วยดี และเป็นที่ยอมรับกันโดยทั่วไป ในปี 2533 กลุ่มนายชาร์ล ลี
เย กวองได้เข้ามาร่วมทุนโดยการชักนำของนายทิฆัมพร เปล่งศรีสุข และนายพิเชษฐ ศุภกิจจานุสันติ์
ในช่วงต่อมาบริษัทได้พัฒนาโครงการทั้งอาคารสำนักงาน
และอาคารชุดที่พักอาศัยขึ้นอีกหลายโครงการรวมถึง การพัฒนาอสังหาริมทรัพย์ในรูปแบบต่างๆ
ที่เห็นว่ามีแนวโน้มของตลาดที่ดี

โครงการที่บริษัทพัฒนา ได้แก่ โครงการ ลุมพินี ทาวเวอร์, โครงการ ลุมพินี เพลส, โครงการ
พี.เอส.ที. คอนโดวิลล์ ทาวเวอร์ 1 และ 2, โครงการ สี่พระยา ริเวอร์วิว, โครงการ
พี.เอส.ที.ซิตี้โฮม, โครงการ แอล.พี.เอ็นสุขุมวิท ทาวเวอร์, โครงการ ลุมพินี เซ็นเตอร์,
โครงการ ลุมพินี คอมเพล็กซ์
นอกจากนี้บริษัทได้กระจายธุรกิจไปสู่โครงการบ้านจัดสรรในรูปแบบทาวน์เฮ้าส์ภายใต้ชื่อ โครงการ
บ้านลุมพินี - บางบัวทอง เพื่อให้สอดคล้องกับความต้องการของตลาด
ปัจจุบันบริษัทจะดำเนินการพัฒนาโครงการในทำเลที่มีศักยภาพสูง มีอุปสงค์รองรับที่ดี
เน้นระยะเวลาพัฒนาโครงการให้สั้นลง เพื่อตอบสนองความต้องการของลูกค้าให้เร็วขึ้น

ในด้านการบริการ บริษัทได้เล็งเห็นถึงแนวโน้มการขยายตัว
และความต้องการในด้านการบริหารอาคารชุดที่มีประสิทธิภาพทั้งโครงการภายใต้การพัฒนาของ
บริษัท แอล.พี.เอ็น.ดีเวลลอปเมนท์ จำกัด (มหาชน) และของโครงการทั่วไป ดังนั้นในปี 2535
จึงได้จัดตั้งบริษัทบริหารอาคารชุดภายใต้ชื่อ บริษัท ลุมพินี พรอพ เพอร์ตี้ มาเนจเมนท์ จำกัด
โดยเน้นการบริหารอาคารอย่างมีประสิทธิภาพให้คงมูลค่าของทรัพย์สินให้ได้สูงสุด
เน้นการสร้างบรรยากาศในการอยู่อาศัยร่วมกันอย่างสงบสุขและมีคุณภาพชีวิตที่ดี
นอกจากนั้นยังมีบริการต่างๆอย่างครบวงจรไม่ว่าจะเป็นการขายต่อ บริหารการเช่า การซ่อมบำรุง
งานบริการด้านความสะอาด ทั้งนี้เพื่อสร้างความสะดวกสบายให้ลูกค้าแบบครบวงจร

ด้านทุนของบริษัทในระยะ 10 ปี ของการดำเนินงาน บริษัทเพิ่มทุนรวม 6 ครั้ง
จากทุนจดทะเบียนเริ่มแรก 50 ล้านบาท ปัจจุบันบริษัทมีการจดทะเบียนเพิ่มทุนเป็น 3,983 ล้านบาท
เป็นทุนชำระแล้ว 460 ล้านบาท การเรียกทุนเพิ่มจะพิจารณาถึงความจำเป็นในการใช้เงินเป็นหลัก
รวมตลอดถึงภาวะตลาดที่ต้องเอื้ออำนวยให้เกิดประโยชน์สูงสุดด้วย
จากสภาวะตลาดทุนที่ซบเซาอย่างต่อเนื่องตั้งแต่ปี 2540
ทำให้บริษัทต้องปรับกลยุทธ์การดำเนินธุรกิจโดยเน้นการโครงการขนาดกลาง ที่มีศักยภาพสูง
อาศัยแหล่งเงินทุนจากการดำเนินธุรกิจ และสถาบันการเงินทดแทนตลาดทุนที่ยังไม่เอื้ออำนวย
นับว่าความเชื่อมั่นในวิสัยทัศน์ของผู้บริหาร และผลงานที่ผ่านมาสามารถใช้เป็นหลักประกัน
กับสถาบันการเงิน,ลูกค้าเป็นอย่างดีทำให้บริษัทสามรถพัฒนาโครงการใหม่ได้อย่างต่อเนื่องมีกิจกรรมการตลาดที่ได้รับการตอบสนองอย่างดี
แผนการก่อสร้างและกำหนดเสร็จเป็นไปตามเป้าหมาย
ตลอดจนสามารถโอนกรรมสิทธิ์ให้ลูกค้าทุกรายได้ ตามกำหนดเวลาที่วางแผนทุกประการ

การเปลี่ยนแปลงและพัฒนาการที่สำคัญเกี่ยวกับการประกอบธุรกิจ และการบริหารงาน

บริษัทมีการเปลี่ยนแปลงและพัฒนาการที่สำคัญในส่วนที่เกี่ยวข้องกับการประกอบธุรกิจและการบริหารงานนับจากวันจัดตั้งบริษัทสรุปได้ดังนี้

ปี 2532 - จดทะเบียนจัดตั้งบริษัทด้วยทุนจดทะเบียนแรกเริ่ม 50 ล้านบาท เมื่อวันที่ 21 มิถุนายน
2532

- พัฒนาโครงการอาคารสำนักงาน ลุมพินี ทาวเวอร์ บนถนนพระราม 4 โดยมีมูลค่าโครงการ
ประมาณ 2,118 ล้านบาท

ปี 2533 - พัฒนาโครงการอาคารสำนักงาน แอล.พี.เอ็น.ทาวเวอร์
ซึ่งตั้งอยู่บริเวณทางเชื่อมระหว่างถนนรัชดาภิเษกกับถนนนางลิ้นจี่ มูลค่าโครงการ ประมาณ 564
ล้านบาท

- ลงทุนในบริษัทพรสันติ จำกัด ซึ่งเป็นเจ้าของโครงการ พี.เอส.ที.คอนโดวิลล์
มีมูลค่าโครงการประมาณ 3,600 ล้านบาท เป็นจำนวนเงิน 10 ล้านบาท คิดเป็นสัดส่วนร้อยละ 20
ของทุนชำระแล้ว 50 ล้านบาท โดยบริษัทเป็นผู้บริหารโครงการดังกล่าว

- พัฒนาโครงการอาคารชุดพักอาศัย พี.เอส.ที.คอนโดวิลล์ ทาวเวอร์ 1 ภายในโครงการ
พี.เอส.ที.คอนโดวิลล์ บนถนนนนทรี

ปี 2534 - พัฒนาโครงการอาคารชุดพักอาศัย พี.เอส.ที.คอนโดวิลล์ทาวเวอร์ 2
และโครงการอาคาร พี.เอส.ที. มินิออฟฟิต ภายในโครงการ พี.เอส.ที.คอนโดวิลล์

ปี 2535 - พัฒนาโครงการอาคารชุดพักอาศัย ลุมพินีเพลส ณ บริเวณซอยไกรสีห์ ถนนศรีบำเพ็ญ
มีมูลค่า

โครงการประมาณ 408 ล้านบาท

- จัดตั้งบริษัท ลุมพินี พรอพเพอร์ตี้ มาเนจเมนท์ จำกัด โดยบริษัทเป็นผู้ถือหุ้นร้อยละ 99.88
ด้วยทุนจดทะเบียน 1 ล้านบาท โดยมีวัตถุประสงค์หลัก
เพื่อให้บริการด้านธุรกิจบริหารอาคารชุดแก่นิติบุคคลอาคารชุดของโครงการต่าง ๆ
ที่บริษัทและบริษัทย่อยพัฒนาขึ้น และเพื่อบริหารอาคารชุด
ภายใต้การพัฒนาโครงการของบริษัทอื่นๆด้วย

ปี 2536 - ลงทุนในบริษัท พรสันติ จำกัด เพิ่ มเป็นร้อยละ 99.99 ของทุนชำระแล้ว 200
ล้านบาท ในราคาที่ตราไว้ 1,000 บาทต่อหุ้น

ปี 2537 - พัฒนาโครงการอาคารชุดพักอาศัยสี่พระยาริเวอร์วิว
บริเวณถนนโยธามีมูลค่าโครงการประมาณ 1,100 ล้านบาท

- ร่วมลงทุนในบริษัท Elec & Eltek (Guangzhou) Real Estate Development Ltd.
ซึ่งเป็นบริษัทพัฒนา อสังหาริมทรัพย์ในประเทศฮ่องกง เป็นจำนวนเงิน 12.72 ล้านบาท
ในราคาที่ตราไว้คิดเป็นสัดส่วนร้อยละ 10 ของทุนชำระแล้ว

- พัฒนาโครงการบ้านจัดสรร ภายใต้ชื่อ บ้านลุมพินี-บางบัวทอง 1 บริเวณริมถนนตลิ่งชัน-
สุพรรณบุรี ตำบลบางบัวทอง อำเภอบางบัวทอง จังหวัดนนทบุรี มีมูลค่าโครงการประมาณ 634
ล้านบาท

- พัฒนาโครงการอาคารชุดพักอาศัย พี.เอส.ที.ซิตี้โฮม ภายในโครงการ พี.เอส.ที.คอนโดวิลล์
มีมูลค่าโครงการ ประมาณ 1,374 ล้านบาท

- พัฒนาโครงการ แอล.พี.เอ็น.มินิออฟฟิศ
ซึ่งตั้งอยู่บริเวณทางเชื่อมระหว่างถนนรัชดาภิเษกกับถนนนางลิ้นจี่มูลค่าโครงการประมาณ 29
ล้านบาท

- จดทะเบียนแปลงสภาพเป็นบริษัทมหาชน เมื่อวันที่ 21 มิถุนายน 2537 ทะเบียนเลขที่ บมจ.477

- เพิ่มทุนเป็น 460 ล้านบาท เมื่อวันที่ 4 พฤศจิกายน 2537

ปี 2538 - พัฒนาโครงการอาคารโรงงานจัดสรร 2 ชั้น แอล.พี.เอ็น.เทคโนแฟค
เพื่อรองรับอุตสาหกรรมขนาด

ย่อม และอุตสาหกรรมเสริม บริเวณถนนบางนา-ตราด กม.31.5 มูลค่าโครงการประมาณ
1,160ล้านบาท

ปี 2538 - พัฒนาโครงการ แอล.พี.เอ็น.สุขุมวิททาวเวอร์ ซึ่งเป็นอาคารสำนักงาน 30 ชั้น
บริเวณถนนสุขุมวิทมูลค่าโครงการประมาณ 1,288 ล้านบาท

- ซื้อที่ดินเลียบคลองช่องนนทรี , แฮปปี้แลนด์ , และที่ดินถนนผดุงภัณฑ์เขตหนองจอก

ปี 2539 - บริษัท แอล.พี.เอ็น.ดีเวลอปเมนท์ จำกัด (มหาชน)
ลงนามสัญญากู้เงินตราต่างประเทศกับธนาคาร ชั้นนำ 5 แห่งของประเทศสิงค์โปร์เป็นยอดเงินรวม
20 ล้านเหรียญอายุสัญญา 3 ปี ในอัตราดอกเบี้ย Sibor + 1.20 %
เพื่อนำมาใช้พัฒนาการโครงการ แอล.พี.เอ็น.สุขุมวิท ทาวเวอร์

- พัฒนาโครงการ ลุมพินี เซ็นเตอร์ ซึ่งเป็นอาคารพักอาศัยสูง 7 ชั้น พร้อมทั้งอาคารพาณิชย์ 24
ยูนิต บริเวณถนนแฮปปี้แลนด์ คลองจั่น มูลค่าโครงการประมาณ 474 ล้านบาท

ปี 2539 - เปิดอบรมหลักสูตร Building Management Trainee Course หรือ BMTC รุ่นที่ 1
เพื่อสร้าง และ

พัฒนาการบุคคลากรทางด้านการบริหารอาคารชุด ระยะเวลาการอบรม 3 เดือน
มีจำนวนผู้เข้าอบรม

รุ่นแรก 13 คน

-   ร่วมลงทุนในบริษัท เอ็นทีเอ็น คอนกรีต จำกัด ซึ่งประกอบธุรกิจประเภทวัสดุก่อสร้าง คิดเป็น

  ร้อย ละ51 ของทุนจดทะเบียน เป็นจำนวนเงินที่ลงทุน 10.2 ล้านบาท หรือ 1.02 ล้านหุ้น
  มูลค่าที่ ตรา

  ไว้หุ้นละ 10 บาท

ปี 2540 - ขยายงานบริการของบริษัท ลุมพินี พรอพเพอร์ตี้ มาเนจเมนท์ จำกัด
เนื่องจากเล็งเห็นช่องว่างของตลาด ในช่วงของภาวะซบเซาทางเศรษฐกิจ
ทำให้มีความต้องการด้านงานบริการและงานบำรุงรักษระบบต่างๆเพิ่มขึ้น
จึงได้ขยายส่วนงานบริการต่างๆขึ้นรองรับความต้องการของตลาด เช่น
งานบริการระบบรักษาความปลอดภัย, ระบบบริการความสะอาด, งานซ่อมบำรุงระบบปรับอากาศ
เป็นต้น

- โครงการ พี เอส ที ซิตี้โฮม และโครงการสี่พระยา ริเวอร์วิว ดำเนินการก่อสร้างเสร็จสมบูรณ์
และได้ ทะยอยโอนกรรมสิทธิ์ให้ลูกค้าโครงการ

  - ยกเลิกสัญญาจะซื้อจะขายที่ดินถนนผดุงภัณฑ์ เขตหนองจอก เนื่องจากสภาวะเศรษฐกิจ
  และปัญหา การพัฒนาที่ดินแปลงนี้ จึงเจรจาตกลงกับผู้ขายโดยได้ยกเลิกสัญญาและคืนเงินมัดจำ

  - ชะลอโครงการ ลุมพินีเซ็นเตอร์, โครงการ แอล.พี.เอ็น.เทคโนแฟค, โครงการ ลุมพินี
  คอมเพล็กซ์ เนื่องจากภาวะผันผวนทางเศรษฐกิจทำให้ธุรกิจอสังหาริมทรัพย์ซบเซาอย่างมาก
  ลูกค้าที่ได้มีการ ทำสัญญาจะซื้อจะขายไว้แล้วใน แต่ละโครงการชำระเงินค่างวดล่าช้า
  ในขณะเดียวกันการหาลูกใหม่เข้ามาก็มีความเป็นได้ค่อนข้างน้อย

  - ปรับโครงสร้างองค์กรและพัฒนาประสิทธิภาพของบุคคลากรเพื่อให้สอดคล้องกับภาวะเศรษฐกิจ

  - ประธานกรรมการนายจำลอง รัตนกุลเสรีเริงฤทธิ์ ขอลาออกเนื่องจากปัญหาสุขภาพ
  และนายพงส์ สารสิน ก็ขอลาออกเนื่องจากภาระกิจในขณะนั้นทำให้ไม่สามารถให้เวลาได้เต็มที่
  คณะกรรมการได้เรียนเชิญนายโมรา บุณยผล ขึ้นดำรงตำแหน่งประธานกรรมการแทน

-   จัดสัมมนาแก่ ผู้จัดการอาคารชุดผู้บริหารอาคารชุด สื่อมวลชน และผู้สนใจทั่วไป
    ในหัวข้อปัจจัยที่มีอิทธิพลต่อคุณภาพชีวิตของชาวคอนโดมิเนียม
    โดยมีวัตถุประสงค์เพื่อเปิดประเด็นในวงกว้างให้ผู้ประกอบการและผู้บริโภคเห็นความสำคัญของการอยู่อาศัยร่วมกันในคอนโดมิเนียมทำให้เกิดการพัฒนาลักษณะการอยู่อาศัยในคอนโดฯที่ต้องการการเกื้อกูลกัน
    และมุ่งหวัง ให้ เกิดมาตรฐานและคุณภาพชีวิตที่ดี

ปี 2541 - นายปกรณ์ ทวีสิน ขอลาออกจากกรรมการอิสระของบริษัทฯเนื่องจาก
ภาวะทางเศรษฐกิจมีแนว โน้มที่จะก่อให้เกิดความขัดแย้งทางผลประโยชน์กับบริษัทฯ

- นายสมชาย ภคภาสน์วิวัฒน์ ขอลาออกจากคณะกรรมการบริษัทฯเนื่องจากภารกิจ ที่เพิ่มมากขึ้น

  - คณะกรรมการได้เชิญ นายวุฒิพล สุริยาภิวัฒน์ เข้าดำรงตำแหน่ง กรรมการ
  และกรรมการอิสระของบริษัทฯ

  - ถอนการลงทุนใน Elec & Eltek (Guangzhou) Real Estate Development ltd.
  เนื่องจากโครงการตามเป้าหมายได้ชะลอออกไป
  และประกอบกับสภาวะเศรษฐกิจทำให้บริษัทฯขาดสภาพคล่อง
  การถอนการลงทุนในครั้งนี้มีผลทำให้บริษัทฯกำไรในส่วนอัตราแลกเปลี่ยนประมาณ 3.39 ล้านบาท

-   ชะลอโครงการ แอล.พี.เอ็น.สุขุมวิท ทาวเวอร์
    เนื่องจากภาวะผันผวนทางเศรษฐกิจทำให้ธุรกิจ

  อสังหาริมทรัพย์ซบเซาต่อเนื่อง พื้นที่ว่างของอาคารสำนักงาน มีปริมาณสูงประกอบกับมี การปิด

  การดำเนินกิจการธุรกิจจำนวนมาก ทำให้พื้นที่อาคารต่างๆว่างเพิ่มมากขึ้นอีก ยอดจองพื้นที่อาคาร

  แอล.พี.เอ็น.สุขุมวิท ทาวเวอร์ จึงไม่เพิ่มจากเดิมทำให้ต้องชะลอโครงการ
  และขอยกเลิกสัญญาจะ

  ซื้อจะขายที่ทำกับลูกค้าไว้ โดยเจรจาตกลงเปลี่ยนไปซื้อพื้นที่ในโครงการอื่นของบริษัทฯแทน

- จัดแคมเปญพิเศษสำหรับลูกค้าโครงการ พี เอส ที ซิตี้โฮม
เพื่อกระตุ้นให้เกิดการซื้อในภาวะเศรษฐกิจซบเซา ด้วยการลดราคา 50-60 %
และบางส่วนของโครงการ สี่พระยา ริเวอร์วิว ในยูนิตที่ยึดจากลูกค้าเพื่อปิดโครงการ
สร้างยอดขายได้กว่า 200 ล้านบาท ทั้งนี้เป็นการช่วยสภาพคล่องของบริษัทฯ
และมีเงินไปชำระหนี้เงินกู้อีกส่วนหนึ่ง

ปี 2542 - เมื่อวันที่ 26 กรกฎาคม 2542 บริษัทฯ ได้แต่งตั้ง บริษัท คาเธ่ย์ แอสเซท
แมเนจเมนท์ จำกัด โดยนายกิตติรัตน์ ณ ระนอง กรรมการผู้จัดการ
เป็นที่ปรึกษาในการปรับปรุงโครงสร้างหนี้และการเพิ่มทุนจดทะเบียนของบริษัท
โดยร่วมกันกำหนดแนวทางในการเจรจาปรับปรุงโครงสร้างหนี้กับเจ้าหนี้ทุกราย
รวมถึงการวางแผนงานเพิ่มทุนจดทะเบียนของบริษัท

- บริษัทฯ สามารถเจรจาปรับปรุงโครงสร้างหนี้กับเจ้าหนี้สถาบันการเงินในปี 2542
คิดเป็นมูลหนี้ทั้งสิ้น 3,132.61 ล้านบาท
และสามารถสรุปแนวทางการปรับปรุงโครงสร้างหนี้ส่วนที่เหลือในมูลหนี้ประมาณ 170 ล้านบาท
เรียบร้อยในเดือนกุมภาพันธ์ 2543
จึงถือได้ว่าบริษัทฯสามารถทำการปรับปรุงโครงสร้างหนี้ได้ทั้งหมดในมูลหนี้รวมทั้งสิ้น 3,305.93
ล้านบาท

- ที่ประชุมคณะกรรมการ บริษัท แอล.พี.เอ็น. ดีเวลลอปเมนท์ จำกัด (มหาชน)
ได้จัดให้มีการประชุมวิสามัญผู้ถือหุ้น ครั้งที่ 1/2542 เมื่อวันที่ 4 ตุลาคม 2542 ณ
ห้องประชุมใหญ่ของบริษัทเพื่อพิจารณา เรื่องการเพิ่มทุนจดทะเบียนของบริษัทจากเดิม
460,000,000.00 บาท (สี่ร้อยหกสิบล้านบาทถ้วน) เป็น 3,983,000,000.00 บาท
(สามพันเก้าร้อยแปดสิบสามล้านบาทถ้วน) โดยการออกหุ้นใหม่เป็นหุ้นสามัญ เพื่อการเพิ่มทุนจำนวน
352,300,000 หุ้น (สามร้อยห้าสิบสองล้าน สามแสนหุ้น) มูลค่าที่ตราไว้หุ้นละ10 บาท รวมจำนวน
3,523,000,000.00 บาท (สามพันห้าร้อย ยี่สิบสามล้านบาทถ้วน)

( ดูรายละเอียดหมายเหตุประกอบงบการเงิน )

ปี 2542 - ที่ประชุมคณะกรรมการเมื่อวันที่ 15 พฤศจิกายน 2542 มีมติเป็นเอกฉันท์ให้บริษัทฯ
ขายเงินลงทุนใน

หุ้นของบริษัท เอ็นทีเอ็น คอนกรีต จำกัด ในมูลค่าหุ้นละ 0.01 บาท สืบเนื่องมาจากภาวะเศรษฐกิจ
ซบ

เซาในปัจจุบัน ทำให้บริษัท เอ็นทีเอ็น คอนกรีต จำกัด ซึ่งดำเนินธุรกิจด้านค้าวัสดุก่อสร้างต้อง

ประสบภาวะขาดทุนและส่วนของผู้ถือหุ้นติดลบ อีกทั้งบริษัท เอ็นทีเอ็น คอนกรีต จำกัด ไม่สามารถ

สนับสนุนการดำเนินงานของบริษัทฯ ได้

- บริษัทฯ ได้เปิดขายโครงการลุมพินี เซ็นเตอร์ (แฮปปี้แลนด์) ระหว่างวันที่ 26-28 พฤศจิกายน
2542

หลังจากที่ชะลอโครงการมาตั้งแต่ปี 2540 อันเนื่องมาจากภาวะวิกฤติทางเศรษฐกิจ
โดยได้ปรับเปลี่ยน

รูปแบบโครงการรวมถึงกำหนดราคาให้เหมาะสมกับภาวะธุรกิจอสังหาริมทรัพย์ในปัจจุบัน ซึ่งจาก

แคมเปญการขายในครั้งนี้สามารถทำรายได้เกินเป้าหมาย โดยมีมูลค่าการขายทั้งสิ้น
107,452,000.00

ล้านบาท จากจำนวนยอดขายรวม 302 ยูนิต

- บริษัทฯ ได้จัดแคมเปญพิเศษสำหรับลูกค้าโครงการ พี.เอส.ที. ซิตี้โฮม 3 ครั้ง ในปี 2542 ดังนี้

  --------- ---------------- --------------------- ------------------------
  ครั้งที่      เวลา             ยอดขายรวม (ยูนิต)       มูลค่าการขาย (ล้านบาท)

  1         15-24 / 1 /2542  71                    79.89

  2         2- 4 / 7 /2542   93                    123.22

  3         26-28/ 11 /2542  58                    69.91
  --------- ---------------- --------------------- ------------------------

วัตถุประสงค์ของการจัดแคมเปญก็เพื่อกระตุ้นให้เกิดการซื้อในภาวะเศรษฐกิจซบเซา โดยใช้กลยุทธ์

ทางด้านราคาเป็นสำคัญ

  - บริษัทฯ ได้จัดกิจกรรมเพื่อสังคมในเดือนพฤศจิกายน - ธันวาคม ภายใต้โครงการ
  ของขวัญให้น้อง โดยขอความร่วมมือในการรับบริจาคสิ่งของใช้แล้วจากท่านเจ้าของร่วม
  ผู้อยู่อาศัยในอาคาร ชุดสำนักงานและอาคารชุดพักอาศัยที่บริษัทฯ ได้พัฒนาขึ้น และได้มอบ
  สิ่งของที่ได้รับ บริจาคทั้งหมดให้แก่ มูลนิธิ/องค์กรที่ทำงานด้านเด็กและเยาวชน ได้แก่
  สถานเลี้ยงเด็กยากจนบ้านครูน้อย มูลนิธิเพื่อการพัฒนาเด็ก มูลนิธิเด็กอ่อนในสลัม
  มูลนิธิเซ็นต์หลุยต์ และเด็กผู้ด้อย โอกาสตาม แนวชายแดน

ปี 2543 - ที่ประชุมคณะกรรมการบริษัท ได้พิจารณาแต่งตั้งคณะกรรมการตรวจสอบ เมื่อ วันที่ 1 กุมภาพันธ์ 2543 โดยรายนามดังนี้คือ

ประธานคณะกรรมการตรวจสอบ ศาสตราจารย์ศิริ เกวลินสฤษดิ์

กรรมการตรวจสอบ นายวุฒิพล สุริยาภิวัฒน์

กรรมการตรวจสอบ นายเทพ รุ่งธนาภิรมย์

เลขานุการคณะกรรมการตรวจสอบ นางนวนุช จินตพิทักษ์

  รวมทั้งได้กำหนดขอบเขต อำนาจหน้าที่และความรับผิดชอบ เพื่อให้เป็นไปตามหลักเกณฑ์ของตลาด
  หลักทรัพย์แห่งประเทศไทยในการกำกับดูแลกิจการ

- บริษัทฯ ได้จัดส่งเสริมการขายสำหรับลูกค้าโครงการพี.เอส.ที. ซิตี้โฮม
เพื่อกระตุ้นยอดขายในช่วงที่ภาวะเศรษฐกิจยังไม่ฟื้นตัว รวม 4 ครั้ง โดยมีรายละเอียดคือ

  --------- -------------- ---------------------- ------------------------
  ครั้งที่      เวลา           ยอดขายรวม (ยูนิต)        มูลค่าการขาย (ล้านบาท)

  1         3-12 /3/2543   81                     95.82

  2         16-25/6/2543   30                     44.26

  3         1-10/10/2543   61                     76.23

  4         3-12/11/2543   15                     26.55
  --------- -------------- ---------------------- ------------------------

การจัดส่งเสริมการขายในปี 2543 ในบางแคมเปญเป็นการจัดร่วมกับโครงการอื่นด้วย
ยอดขายในช่วงแคมเปญอาจจะไม่สูง แต่จะได้ลูกค้าและผลการขายอย่างต่อเนื่อง
ทำให้ได้ยอดขายและรายได้ตามเป้าหมาย คือ 342.35 ล้านบาท เป็นการขายรวม 266 ยูนิต

- บริษัทฯ ได้เปิดตัวโครงการลุมพินี เซ็นเตอร์ (แฮปปี้แลนด์) เฟส 2
ซึ่งเป็นโครงการต่อเนื่องจากเฟส 1 ที่เปิดการขายในปลายปี 2542 และประสบผลสำเร็จอย่างสูง
โดยบริษัทฯ ได้เปิดตัวเฟส 2 ใน เดือนพฤศจิกายน 2543 มียอดขายรวมทั้งสิ้น 145 ยูนิต
มูลค่าการขาย 61 ล้านบาท

- บริษัทฯ ได้จัดกิจกรรมเพื่อสาธารณกุศลอย่างต่อเนื่องในปี 2543 ได้แก่

  - การจัดกิจกรรมรับบริจาคโลหิตทุก 3 เดือน ในอาคารลุมพินี ทาวเวอร์, แอล.พี.เอ็น. ทาว-

  เวอร์, พี.เอส.ที. คอนโดวิลล์ ทาวเวอร์ 1 และ 2 และ พี.เอส.ที. ซิตี้โฮม

  - รับบริจาคเสื้อผ้าและอาหาร เพื่อนำไปบรรเทาทุกข์ผู้ประสบอุทกภัยในเดือนกันยายน

  2543

  - รับบริจาคเสื้อผ้า เครื่องห่ม รองเท้าผ้าใบ และอาหาร เพื่อนำไปช่วยเหลือเด็กและคนชรา

  ตามจังหวัดชายแดน ที่ต้องเผชิญกับอากาศหนาวในเดือนธันวาคม 2543 - บริษัทฯ
  ร่วมกับมูลนิธิเด็ก ในการจัดพิมพ์นิทานแผ่นพับเพื่อมอบให้แก่โรงเรียนตาม

  ชนบทรวมทั้งองค์กรที่ทำงานเพื่อเด็กและเยาวชน เนื่องในโอกาสปีใหม่

ปี 2544 - เปิดตัวโครงการ ลุมพินีเพลสสาทร อาคารชุดพักอาศัย 4 อาคาร จำนวนยูนิตรวม 603

ยูนิต มูลค่ารวม 750 ล้านบาท ในเดือน มีนาคม ซึ่งเป็นโครงการเดียวที่เปิดตัวในช่วง

ภาวะเศรษฐกิจซบเซาต่อเนื่อง แต่ได้รับการตอบรับเป็นอย่างดีตามที่บริษัทคาดการณ์

ไว้ การก่อสร้างทั้ง 4 อาคาร จะสร้างสมบูรณ์ และสามารถรับรู้รายได้ทั้งหมดในต้นปี

2545 โดยได้ การสนับสนุนเงินกู้จาก ธนาคารไทยทนุ

-   บริษัทเปิดตัวโครงการ ลุมพินี เซ็นเตอร์ แฮปปี้แลนด์ เฟส 3 เป็นอาคารชุดพักอาศัย 4

อาคาร จำนวนห้องชุดรวม 558 ยูนิต มูลค่ารวม 286 ล้านบาท การก่อสร้างจะสร้างสมบูรณ์
และสามารถรับรู้รายได้ในปี 2545 โดยโครงการได้รับการสนับสนุนเงินกู้จาก ธนาคารทหารไทย

-   ได้จัดกิจกรรมส่งเสริมการขายสำหรับลูกค้าโครงการอย่างต่อเนื่องเพื่อกระตุ้นยอดขายรวม
    ครั้ง ด้วย

  --------- ---------------- ---------------------- -----------------------
  ครั้งที่      เวลา             ยอดขายรวม (ยูนิต)        มูลค่าการขาย (ล้านบาท)

  1         16-25 /2/2544    67                     105

  2         9-18 /3/2544     338                    378

  3         11-20 /5/2544    155                    184

  4         20-29 /7/2544    323                    183
  --------- ---------------- ---------------------- -----------------------

-   เมื่อเดือน พฤศจิกายน 2544 บริษัทฯ ได้ตกลงทำสัญญาร่วมทุนกับบริษัท แสนสิริ
    จำกัด(มหาชน) บริษัท ยูนิเวนเจอร์ จำกัด (มหาชน) และบริษัท เยาววงศ์ จำกัด
    โดยได้จัดตั้งบริษัท แกรนด์ ยูนิตี้ ดีเวลลอปเมนท์ จำกัด ขึ้นเพื่อพัฒนาโครงการ วอเตอร์คลิฟ
    โครงการอาคารชุดพักอาศัยบนถนนพระราม 3 ที่หยุดดำเนินการตั้งแต่ปี 2540
    เนื่องจากวิกฤติเศรษฐกิจ
    โดยบริษัทร่วมทุนดังกล่าวได้เข้าฟื้นฟูและพัฒนาโครงการดังกล่าวภายใต้ชื่อใหม่ คือ”
    ลุมพินีเพลส วอเตอร์คลิฟ” โดยบริษัท แอล.พี.เอ็น.ดีเวลลอปเมนท์ จำกัด(มหาชน)
    เป็นผู้รับผิดชอบด้านการบริหารการตลาด การขาย และการก่อสร้างทั้งโครงการ

-   ที่ประชุมกรรมการบริษัท ได้พิจารณาแต่งตั้ง
    คณะกรรมการตรวจสอบชุดเดิมซึ่งครบวาระการทำงาน 2 ปี ให้เข้าดำรงตำแหน่งอีกวาระหนึ่ง
    ดังมีรายนามต่อไปนี้ คือ

  - ศาสตราจารย์ศิริ เกวลินสฤษดิ์ ประธานคณะกรรมการตรวจสอบ

  - นายวุฒิพล สุริยาภิวัฒน์ กรรมการตรวจสอบ

  - นายเทพ รุ่งธนาภิรมย์ กรรมการตรวจสอบ